CELEX: 62017TN0012
Language: el
Date: 2017-01-11 00:00:00
Title: Υπόθεση T-12/17: Προσφυγή της 11ης Ιανουαρίου 2017 — Mellifera κατά Επιτροπής

27.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/40
            
         Προσφυγή της 11ης Ιανουαρίου 2017 — Mellifera κατά Επιτροπής
   (Υπόθεση T-12/17)
   (2017/C 063/52)
   Γλώσσα διαδικασίας: η γερμανική
   
      Διάδικοι
   
   
      Προσφεύγον: Mellifera eV, Vereinigung für wesensgemäße Bienenhaltung (Rosenfeld, Γερμανία) (εκπρόσωπος: A. Willand, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει την απόφαση Ares (2016) 6306335 της Επιτροπής, της 8ης Νοεμβρίου 2016, η οποία κοινοποιήθηκε στο προσφεύγον στις 11 Νοεμβρίου 2016·
            
         
               —
            
            
               να υποχρεώσει την Επιτροπή να εκδώσει νέα απόφαση επί του βασίμου της αιτήσεως του προσφεύγοντος περί εσωτερικής επανεξετάσεως του εκτελεστικού κανονισμού (ΕΕ) 2016/1056, ο οποίος αφορά την παράταση της περιόδου εγκρίσεως της ουσίας glyphosate·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής του, το προσφεύγον προβάλλει δύο λόγους ακυρώσεως.
   
               1.
            
            
               Πρώτος λόγος ακυρώσεως: παράβαση του άρθρου 10, παράγραφος 1, σε συνδυασμό, αφενός, με το άρθρο 2, παράγραφος 1, στοιχείο ζ', του κανονισμού (ΕΚ) 1367/2006 (1) και, αφετέρου, με τη Σύμβαση του Århus (2)
               
               Το προσφεύγον υποστηρίζει, στο πλαίσιο του πρώτου λόγου ακυρώσεως, ότι η παράταση της περιόδου εγκρίσεως της δραστικής ουσίας glyphosate συνιστά διοικητική πράξη της οποίας μπορεί να ζητηθεί η επανεξέταση με τη διαδικασία του άρθρου 10, παράγραφος 1, του κανονισμού (ΕΚ) 1367/2006.
            
         
               2.
            
            
               Δεύτερος λόγος ακυρώσεως: παράβαση του άρθρου 17 του κανονισμού (ΕΚ) 1107/2009 (3)
               
               Το προσφεύγον προβάλλει ότι η Επιτροπή δεν είναι αρμόδια να παρατείνει την περίοδο εγκρίσεως της δραστικής ουσίας glyphosate δυνάμει της ανωτέρω διατάξεως, διότι η εν λόγω ρύθμιση ουδόλως έχει εφαρμογή στην υπό κρίση υπόθεση.
            
         
      (1)  Κανονισμός (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ 2006, L 264, σ. 13).
   
      (2)  Σύμβαση της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) σχετικά με την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα.
   
      (3)  Κανονισμός (ΕΚ) 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ 2009, L 309, σ. 1).